ВЯРНОСТ

Джордж Байрон

С много тежки беди се сражавам

и под техния пристъп свиреп

страдам аз, но не се покорявам,

че не мисля за тях, а за теб.

Всичко минало спи в океана –

туй, с което съм бил окрилен,

но разбрах, че което остана,

то е всъщност най-скъпо за мен.

Ти си човек, но мен не измами.

Ти си жена, но вярна бе ти.

Ти бе до мен и бдя над честта ми.
Ти не повярва във зли клевети.

Ти и без мен с мене остана.

Ти и сама нищо не скри.

Ти да гориш за мен не престана

и със интриги не ме позори.
Този свят аз не клех, не презирах,

но в борбата на всички със мен

глупост бе, че злостта не съзирах,

че в успеха си бях убеден.

Колко скъпа бе моята грешка

не успя да предвиди умът,

но разбрах, че и в мъка най-тежка
те от тебе не ще ме лишат.

Ти си човек, но мен не измами.

Ти си жена, но вярна бе ти.

Ти бе до мен и бдя над честта ми.

Ти не повярва във зли клевети.

Ти и без мен с мене остана.

Ти и сама нищо не скри.

Ти да гориш за мен не престана

и със интриги не ме позори.

